Ivermektin

Ivermektin er et legemiddel i kategorien anthelmintika som primært benyttes for å behandle parasittiske sykdommer hos mennesker og dyr. Det markedsføres under navnene «Scatol» (tabletter) og «Soolantra» (krem).
Ivermektin ble oppdaget i 1975 og tatt i bruk som legemiddel i 1981. Oppdagelsen av legemiddelet førte i 2015 til nobelprisen i fysiologi og medisin til forskerne William Campbell and Satoshi Ōmura. Legemiddelet ligger på Verdens helseorganisasjons liste over essensielle medisiner. Det er mye brukt som profylakse i utviklingsland eller andre steder hvor mennesker er utsatte for parasittsykdommer.


== Kontraindikasjoner ==
Legemiddelet er frarådet for bruk for barn under fem år eller mennesker med lever- eller nyresykdom. Det er ikke kjent om medisinen er trygg å bruke i forbindelse med graviditet.


== Covid-19 pandemien ==
Tidlig i koronapandemien ble Ivermektin pekt ut som et legemiddel som kunne ha anvendelse mot Sars-CoV-2 grunnet dets antivirale egenskaper, der et in-vitro forsøk viste effekt mot viruset i mars 2020. Derfor ble det påbegynt undersøkelser om hvorvidt Ivermektin kunne brukes «off-label» til å behandle mot Covid-19.
Ivermektin skal ha vist lovende resultater i en meta-studie fra juli 2021. Det viste seg i ettertid at en av de større kliniske studiene denne baserte seg på sannsynligvis var fabrikkert. Denne enkelt-studien fra Egypt utgjorde 15 % av grunnlaget for konklusjonen i nevnte meta-studie.  En annen meta-studie fra juni 2021 konkluderer med ingen effekt av Ivermektin. En systematisk gjennomgang av forskningen på Ivermektin fra juli 2021 forklarer at de tilgjengelige bevisene for at Ivermektin virker som profylakse eller behandling av Covid-19 er av lav kvalitet, og at man derfor er usikker på hvorvidt legemiddelet faktisk virker. Antallet studier som er utført totalt et liten og svært få studier er ansett til å være av høy kvalitet. Det var per juli 2021 flere pågående studier på Ivermektin som vil gi klarere svar på spørsmålet i fremtidige gjennomganger av medisinen. Den foreløpige forskningen støtter ikke bruk av Ivermektin utenfor kliniske studier.  Flere av studiene som dannet grunnlaget for hypotesen om bruk av ivermektin mot covid-19 har blitt trukket tilbake grunnet alvorlige svakheter i studiedesign.
Antallet studier som er utført totalt et liten og svært få studier er ansett til å være av høy kvalitet. Flere av studiene som dannet grunnlaget for hypotesen om bruk av ivermektin mot covid-19 har blitt trukket tilbake grunnet alvorlige svakheter i studiedesign.En annen meta-studie fra juni 2021 konkluderte med at Ivermektin ikke hadde noen effekt. En systematisk gjennomgang av forskningen på Ivermektin fra juli 2021 forklarte at de tilgjengelige bevisene for at Ivermektin virket som profylakse eller behandling av Covid-19 var av lav kvalitet, og at man derfor var usikker på hvorvidt legemiddelet hadde effekt mot alvorlige utfall.  
En stor randomisert kontrollert studie ble publisert i oktober 2022, og denne viste ingen signifikant forskjell mellom pasienter behandlet med Ivermektin og placebo. Studien ble av professor Perry Wilson kalt for «den siste spikeren i kisten» for ivermektin som behandling for covid.


==== Udokumentert bruk ====
Til tross for manglende vitenskapelig dokumentasjon har Ivermektin blitt benyttet utstrakt mot Covid-19, særlig i utviklingsland som India.I USA har man sett et antall pasienter bli innlagt på sykehus med alvorlige bivirkninger etter å selvmedisinering med Ivermektin i doser ment på større dyr.I Norge så man at importen av legemiddelet hadde blitt 73 ganger høyere under pandemien enn før, trolig var dette til personer som skulle medisinere seg selv.Legemiddelet er ikke godkjent brukt ved forebygging eller behandling av Covid-19 i Europa. Verdens helseorganisasjon, Statens legemiddelverk, Det europeiske legemiddelbyrået og amerikanske Food and Drug Administration fraråder bruk av Ivermektin ved Covid-19, bortsett fra i kliniske studier.Ivermektin har også blitt foreskrevet til pasienter med senplager etter covid-sykdom, selv om det heller ikke foreligger noen indikasjoner på at dette har noen effekt.


== Referanser ==


== Eksterne lenker ==
Soolantra Galderma hos Felleskatalogen
Scatol 2care4 Generics hos Felleskatalogen